คำสั่งหัวหน้าคณะรักษาความสงบแห่งชาติคำสั่งหัวหน้าคณะรักษาความสงบแห่งชาติที่ ๕/๒๕๖๐เรื่องมาตรการให้อำนาจกำหนดพื้นที่ควบคุมเพื่อเพิ่มประสิทธิภาพในการบังคับใช้กฎหมาย ตามที่ได้ปรากฏว่ามีบุคคลบางคนหรือบางกลุ่มมีข้อกล่าวหาว่ากระทำความผิดอาญาอันมีผลกระทบต่อความสงบเรียบร้อยของสังคมและบ้านเมืองซึ่งการกระทำความผิดดังกล่าวนำไปสู่การออกหมายตามประมวลกฎหมายวิธีพิจารณาความอาญาแล้วแต่มิได้ให้ความร่วมมือในการปฏิบัติตามหมายของพนักงานสอบสวนหรือพนักงานฝ่ายปกครองหรือตำรวจชั้นผู้ใหญ่หรือของศาลแล้วแต่กรณี ทั้งยังมีการขัดขวาง ปิดบัง ซ่อนเร้น ตลอดจนปิดกั้นพื้นที่มิให้เจ้าหน้าที่เข้าไปปฏิบัติงานได้และการขัดขวางดังกล่าวยังขยายอาณาบริเวณกว้างขวางหรือมีกลุ่มคนจำนวนมากเข้ามาสมทบหรือชุมนุมกันจนน่าวิตกว่าจะเกิดเหตุร้ายขึ้นเป็นเหตุให้การบังคับใช้กฎหมายไม่บรรลุผล และทำลายความสงบเรียบร้อยของส่วนรวม จึงจำเป็นต้องกำหนดมาตรการให้อำนาจในการควบคุมพื้นที่ขึ้นเป็นการชั่วคราวเท่าที่จำเป็นเพื่อให้การบังคับใช้กฎหมายในส่วนของกระบวนการยุติธรรมทางอาญาเป็นไปอย่างมีประสิทธิภาพเกิดความสงบเรียบร้อยในบ้านเมืองรวมทั้งเพื่อรักษาความมั่นคงปลอดภัยในชีวิตและทรัพย์สินของประชาชนโดยรวมอาศัยอำนาจตามความในมาตรา ๔๔ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๕๗หัวหน้าคณะรักษาความสงบแห่งชาติโดยความเห็นชอบของคณะรักษาความสงบแห่งชาติจึงมีคำสั่งดังต่อไปนี้ข้อ ๑ ในคำสั่งนี้พื้นที่ควบคุม หมายความว่าพื้นที่ตามที่หัวหน้าคณะรักษาความสงบแห่งชาติประกาศกำหนดโดยความเห็นชอบของคณะรักษาความสงบแห่งชาติซึ่งมีความชัดเจนและครอบคลุมพื้นที่เท่าที่จำเป็นเพื่อการรักษาความสงบเรียบร้อยและการบังคับใช้กฎหมายในส่วนของกระบวนการยุติธรรมทางอาญาอย่างมีประสิทธิภาพพนักงานเจ้าหน้าที่ หมายความว่า ข้าราชการหรือเจ้าหน้าที่ของกรมสอบสวนคดีพิเศษข้าราชการตำรวจ ข้าราชการทหารหรือเจ้าพนักงานฝ่ายปกครองที่ได้รับมอบหมายให้เข้าปฏิบัติการตามคำสั่งนี้ตลอดจนเจ้าหน้าที่ของรัฐที่ได้รับการร้องขอจากกรมสอบสวนคดีพิเศษในการสนธิกำลังหรือสนับสนุนช่วยเหลือในการปฏิบัติการตามคำสั่งนี้ข้อ ๒ เมื่อปรากฏว่ามีสถานการณ์หรือเหตุจำเป็นต้องมีการควบคุมพื้นที่ในบางเขตบางพื้นที่เป็นการชั่วคราวเพื่อให้การบังคับใช้กฎหมายในส่วนของกระบวนการยุติธรรมทางอาญาเป็นไปอย่างมีประสิทธิภาพและเป็นประโยชน์ต่อการรักษาความสงบเรียบร้อยและความมั่นคงปลอดภัยในชีวิตและทรัพย์สินของประชาชนโดยรวมให้หัวหน้าคณะรักษาความสงบแห่งชาติโดยความเห็นชอบของคณะรักษาความสงบแห่งชาติมีอำนาจประกาศกำหนดพื้นที่ควบคุมเพื่อให้พนักงานเจ้าหน้าที่มีอำนาจดำเนินการตามคำสั่งนี้ได้ตามความจำเป็นแห่งเหตุหรือสถานการณ์นั้นเมื่อสถานการณ์หรือความจำเป็นสิ้นสุดลงแล้วให้หัวหน้าคณะรักษาความสงบแห่งชาติโดยความเห็นชอบของคณะรักษาความสงบแห่งชาติประกาศยกเลิกการกำหนดพื้นที่ควบคุมนั้นประกาศกำหนดพื้นที่ควบคุมตามวรรคหนึ่งและประกาศยกเลิกการกำหนดพื้นที่ควบคุมตามวรรคสองเมื่อได้ประกาศในราชกิจจานุเบกษาแล้วให้ใช้บังคับได้ข้อ ๓ เพื่อประโยชน์ในการปฏิบัติการตามคำสั่งนี้ให้พนักงานเจ้าหน้าที่มีอำนาจดำเนินการภายในพื้นที่ควบคุม ดังต่อไปนี้(๑) ควบคุมการเข้าหรือออกในพื้นที่(๒) สั่งให้บุคคลใดออกจากพื้นที่ภายในเวลาที่กำหนดหรือสั่งให้บุคคลใดเข้าไปอยู่ในพื้นที่ใดเพื่อประโยชน์ในการควบคุมหรือดูแลความปลอดภัยหรือให้งดเว้นการกระทำใด ๆอันเป็นการรบกวนหรือขัดขวางการปฏิบัติงานของพนักงานเจ้าหน้าที่(๓)ออกคำสั่งเรียกให้บุคคลใดมารายงานตัวหรือให้ถ้อยคำต่อพนักงานเจ้าหน้าที่ตลอดจนส่งมอบเอกสารหรือหลักฐานใดที่เกี่ยวข้องกับการกระทำความผิด(๔) จับกุมตัวบุคคลที่กระทำความผิดอาญาซึ่งหน้าและควบคุมตัวผู้ถูกจับนำส่งพนักงานสอบสวนเพื่อดำเนินการตามกฎหมายต่อไป(๕) ดำเนินการเพื่อควบคุมระบบสาธารณูปโภค ระบบการสื่อสารการใช้อากาศยานไร้คนขับ ตลอดจนกำหนดมาตรการและดำเนินการอื่นใดเพื่อประโยชน์ในการควบคุมหรือดูแลความปลอดภัย(๖) เข้าไปในเคหสถานหรือสถานที่ใดเพื่อตรวจค้นรวมตลอดทั้งค้นตัวบุคคลและยานพาหนะ(๗) รื้อถอน ทำลาย หรือเคลื่อนย้ายสิ่งปลูกสร้างหรือสิ่งกีดกั้น(๘) ดำเนินการอื่นใดที่จำเป็นตามสมควรแก่กรณีข้อ ๔ ให้อธิบดีกรมสอบสวนคดีพิเศษเป็นผู้รับผิดชอบในการปฏิบัติการตามคำสั่งนี้และให้มีอำนาจร้องขอให้หน่วยงานของรัฐหรือบุคคลใดให้ความช่วยเหลือหรือสนับสนุนการปฏิบัติการตามคำสั่งนี้ ในกรณีจำเป็นอาจร้องขอให้พระสังฆาธิการผู้ปกครองสงฆ์ และภิกษุอื่นที่เกี่ยวข้องอนุเคราะห์ให้การปฏิบัติงานของพนักงานเจ้าหน้าที่เป็นไปโดยเรียบร้อยตามกฎหมายและพระธรรมวินัยด้วยก็ได้เมื่อได้รับการร้องขอตามวรรคหนึ่งแล้วให้หน่วยงานหรือบุคคลที่ได้รับการร้องขอดำเนินการให้เป็นไปตามคำร้องขอในทันทีหรือภายในระยะเวลาที่กำหนดข้อ ๕ ในการปฏิบัติหน้าที่ตามคำสั่งนี้ให้พนักงานเจ้าหน้าที่เป็นเจ้าพนักงานตามประมวลกฎหมายอาญาและเป็นพนักงานฝ่ายปกครองหรือตำรวจตามประมวลกฎหมายวิธีพิจารณาความอาญาข้อ ๖ ผู้ใดขัดขวางหรือฝ่าฝืนหรือไม่ปฏิบัติตามคำสั่งของพนักงานเจ้าหน้าที่ตามคำสั่งนี้ให้ระวางโทษจำคุกไม่เกินหนึ่งปีหรือปรับไม่เกินสองหมื่นบาท หรือทั้งจำทั้งปรับข้อ ๗ การกระทำตามคำสั่งนี้ไม่อยู่ในบังคับของกฎหมายว่าด้วยวิธีปฏิบัติราชการทางปกครองและกฎหมายว่าด้วยการจัดตั้งศาลปกครองและวิธีพิจารณาคดีปกครองข้อ ๘ ให้นำมาตรา ๑๗แห่งพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘มาใช้บังคับกับพนักงานเจ้าหน้าที่ตามคำสั่งนี้ข้อ ๙ เพื่อให้การบังคับใช้กฎหมายสำหรับความผิดที่ได้มีการออกหมายตามประมวลกฎหมายวิธีพิจารณาความอาญาแล้วบรรลุผลตามวัตถุประสงค์เมื่อคำสั่งนี้มีผลใช้บังคับ ให้วัดพระธรรมกาย ตลอดจนพื้นที่โดยรอบวัดพระธรรมกายในอำเภอคลองหลวงจังหวัดปทุมธานี รวมถึงพื้นที่หมู่ ๗ หมู่ ๘ หมู่ ๙ หมู่ ๑๐ หมู่ ๑๑ หมู่ ๑๒และหมู่ ๑๓ ในตำบลคลองสอง และพื้นที่หมู่ ๗หมู่ ๘ หมู่ ๙ หมู่ ๑๐ และหมู่ ๑๑ ในตำบลคลองสาม อำเภอคลองหลวง จังหวัดปทุมธานีเป็นพื้นที่ควบคุมตามคำสั่งนี้ข้อ ๑๐ เมื่อเหตุการณ์และความจำเป็นสิ้นสุดลงหรือสถานการณ์เปลี่ยนแปลงไปนายกรัฐมนตรีอาจเสนอให้คณะรักษาความสงบแห่งชาติยกเลิกหรือแก้ไขเปลี่ยนแปลงคำสั่งนี้ได้ข้อ ๑๑[๑] คำสั่งนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปสั่ง ณ วันที่ ๑๕กุมภาพันธ์ พุทธศักราช ๒๕๖๐พลเอก ประยุทธ์ จันทร์โอชาหัวหน้าคณะรักษาความสงบแห่งชาติปริยานุช/จัดทำ๑๖ กุมภาพันธ์๒๕๖๐วิชพงษ์/ตรวจ๑๖ กุมภาพันธ์๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๔๗ ง/หน้า ๑/๑๖ กุมภาพันธ์ ๒๕๖๐